Pavel Corut 
Cäntec 


Cenusa ultimei văpăi 

În care ne-am împărtăşit 
Mai strigă încă ochii tăi. 

Nu crede că ne-am despărţit. 


Potirul inimii e gol 

Şi-n creier, doar un singur glas: 
E stins teribilul pârjol. 

Ce ţi-a rămas? Ce mi-a rămas? 


Un zâmbet rece şi pierdut 

Şi întrebări fără răspuns: 

De ce nu eşti ca la-nceput? 

Ce ţi-am ascuns? Ce mi-ai ascuns? 


Din câte taine-am împărţit 
Şi-n câte vise am zburat. 

Doar un pustiu necontenit? 

Eu ce-am uitat? Tu ce-ai uitat? 


Din câte flăcări ne-au topit. 
Din câte zile, goi şi puri. 
Am răsărit şi-am asfintit. 
De ce să jur? Pe ce să juri? 


Din câte stele-au răsărit 

Şi-n inimi au făcut popas. 

Din tot ce-n tine am iubit. 

Ce mi-a rămas? Ce ţi-a rămas? 


Cenusa ultimei văpăi 

În care ne-am împărtăşit 
Mai strigă încă ochii tăi. 

Nu crede că ne-am despărţit. 


